


**מדינת ישראל**



אליעזר גולדברג

מבקר המדינה

ונציב תלונות הציבור

כ"ו בסיוון התשס"ה

3 ביולי 2005

סימוכין: מ05\_0095

לכבוד

מר אריאל שרון

ראש הממשלה

משרד ראש הממשלה

###### ירושלים

כב' ראש הממשלה,

הנדון: תהליכי קבלת ההחלטות שקדמו להחזרת

אלחנן טננבוים מלבנון - הודעת מבקר המדינה

1 . ב-29 בינואר 2004 הוחזרו ארצה בעסקת שבויים גופות שלושה חיילים: בנימין אברהם, עומר סואעד, עדי אביטן זכרונם לברכה, וכן הוחזר באותה עסקה אלחנן טננבוים, שנחטף על ידי ארגון חזבאללה והוחזק בלבנון.

2 . בדיקת תהליכי קבלת ההחלטות שקדמו להחזרתו של אלחנן טננבוים העלתה, כי אלה היו נאותים, על פי התעוד הרב המצוי בידי הגורמים הנוגעים בדבר, אשר משרד מבקר המדינה בדק אותו בדקדקנות.

מן הראוי לציין את רוח ההתנדבות וההירתמות של אלה אשר עסקו במלאכה שמטבעה היא עלומה.

3 . עם זאת, העלתה הביקורת במלוא חריפותה כשל מהותי שלא נגע לתהליך קבלת ההחלטות בנדון. המדובר בכשל באבחון ביטחוני בכלל ובאבחון הבטחוני של טננבוים בפרט. בידי טננבוים הופקדו סודות צבאיים מן הכמוסים ביותר, שעה שפרטי מידע שליליים אודותיו הצטברו אצל גורמים מוסמכים טרם חטיפתו ואלה לא הועברו לצה"ל, אף שהיה בהם כדי לפוסלו מלשמש בתפקידים מסווגים. האפשרות, כי טננבוים חשף סודות אלה בפני האוייב הפכה לסוגייה המרכזית בעניינה נחקר עם שובו לארץ.

4 . בענין "סיווג משרות ותפקידים ובדיקות התאמה בטחוניות" נערכה במשרדי, במקביל לבדיקה הנדונה, ביקורת אשר עסקה גם בסוגיית בדיקות הביטחון החוזרות. דוח הביקורת האמור, שהוא מסווג, הוגש לראש הממשלה וליושב ראש הוועדה לענייני ביקורת המדינה של הכנסת ב-30 ביוני 2005.

5 . מכתב זה מותר לפרסום היום מהשעה 16.00.

בכבוד רב,



אליעזר גולדברג

מבקר המדינה

ונציב תלונות הציבור